**Upute za pripremu materijala za Etičko povjerenstvo**

Zamolba za odobrenje nacrta diplomskog rada i provedbe istraživanja, koja se upućuje Etičkom povjerenstvu, sastoji se od:

- obrasca za prijavu istraživanja

- priloženih instrumenata

- primjerka dopisa školama ili ustanovama koje potpisuje mentor

- primjerka suglasnosti za sudjelovanje u istraživanju djecu i za roditelje *ukoliko se radi o sudionicima do 14 godina, te iznimno za neke srednje škole (npr. III. gimnazija u Osijeku) koje na tome inzistiraju, odnosno primjerak suglasnosti sudionika ukoliko su stariji od 14 godina*

Student je dužan provjeriti da tekst nema pravopisnih, gramatičkih i tiskarskih

pogrešaka

* Naslov nacrta odgovara naslovu teme diplomskog rada koja je dogovorena s mentorom
* Obrazac za prijavu istraživanja predaje se s potpisima studenta i mentora na ispisanom originalu te na email: etikapsi@ffos.hr

Materijale staviti u kuvertu

Materijale u kuverti predati u sobu br. 8.

Kuvertu nasloviti na: dr. sc. Jasmina Tomašić Humer, Etičko povjerenstvo Odsjeka za psihologiju, Filozofski fakultet u Osijeku.

**Materijali moraju biti predani najkasnije pet radnih dana prije održavanja Etičkog povjerenstva do 15.00 sati.**

Raspored održavanja Etičkog povjerenstva možete pronaći na stranicama Odsjeka.

Zakašnjele prijave se neće razmatrati.

**Primjeri suglasnosti za istraživanje i dopisa ustanovama**

**SUGLASNOST**

za provođenje istraživanja na učenicima /studentima/djelatnicima

Molimo te/Vas suglasnost za sudjelovanjem u istraživanju za potrebe diplomskog rada *ime i prezime* na temu *naslov teme*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(napiši svoje prezime i ime, razred tiskanim slovima na gornju crtu)

„Svojim potpisom izražavam svoj pristanak za sudjelovanje u istraživanju i potvrđujem da sam informiran da je moje sudjelovanje u istraživanju dobrovoljno, da imam pravo odustati u bilo kojem trenutku, da su istraživači obvezni pridržavati se Etičkog kodeksa i da su dužni zaštititi tajnost podataka.“

 \_\_\_\_\_\_\_\_\_\_\_\_

(vlastiti potpis)

U Osijeku,

**Poštovani roditelji!**

Za potrebe diplomskog rada studentice psihologije *ime i prezime* provodimo istraživanje na temu *"Naslov teme"*. Cilj ovog istraživanja je (*navesti).*

Sukladno Zakonu o psihološkoj djelatnosti i Etičkom kodeksu psihologa podaci dobiveni u ovom istraživanju bit će strogo povjerljivi i čuvani. Svi izvještaji nastali na temelju ovog istraživanja koristit će rezultate koji govore o grupi djece ove dobi općenito (nigdje se neće navoditi rezultati pojedinačnog sudionika).

Dozvolu za ispitivanje dobili smo od ravnatelja škole, a u skladu s Etičkim kodeksom psihologa, prije ispitivanja željeli smo Vas kao roditelje obavijestiti o istraživanju i zatražiti Vašu suglasnost.

Također, Vašoj djeci ćemo pobliže objasniti svrhu ispitivanja, odgovoriti na njihova pitanja, te ih zamoliti i za njihov pristanak za sudjelovanje u istraživanju. Nakon toga, ispitivanje će se obaviti samo na onim učenicima koji su pristali sudjelovati.

Ukoliko imate ikakva pitanja možete kontaktirati diplomanta/diplomanticu (*ime i prezime)* na slijedeći telefonski broj (*navesti).*

Aktivnosti predviđene planom istraživanja odobrilo je Etičko povjerenstvo Odsjeka za psihologiju Filozofskog fakulteta u Osijeku. Ukoliko imate neke pritužbe na provedeni postupak, molimo da se obratite na etikapsi@ffos.hr.

\*\*\*\*\*\*

**SUGLASNOST**

Suglasan sam da moje dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prezime i ime, razred)

sudjeluje u istraživanju, uz pridržavanje Etičkog kodeksa i uz zaštitu tajnosti podataka (molim, zaokružite DA ukoliko ste suglasni da dijete sudjeluje u istraživanju, a NE ukoliko to ne želite).

**DA NE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis roditelja)

U Osijeku,

**Naziv škole/fakulteta/ustanove**

**Adresa ustanove**

**n/p ravnatelja/dekana (navesti ime)**

Poštovani,

molimo Vas da odobrite provođenje istraživanja u kojem bi sudjelovali učenici Vaše školi/studenti Vašeg fakulteta/djelatnici Vaše ustanove. Istraživanje se provodi za potrebe izrade diplomskog rada *ime i prezime diplomanta*, studenta/studentice Studija psihologije Filozofskog fakulteta u Osijeku, pod mentorstvom *titula i ime i prezime mentora*.

Diplomski rad nosi naslov "*Naslov rada*". Ima znanstveni karakter i u njemu će kao istraživač sudjelovati apsolventica *ime i prezime (ukoliko će više osoba sudjelovati – navesti sva imena)*.

Na Vašoj školi/fakultetu/ustanovi planiran je uzorak od N učenika/studenata/djelatnika (navesti koje razrede/godišta/odjele trebate ). Popunjavanje upitnika u prosjeku traje oko (*broj)* minuta, te predlažemo da se provođenje istraživanja organizira na satovima razrednih odjela/na početku/kraju predavanja/tijekom stanke. U istraživanju se primjenjuju (*navesti instrumentarij, autorstvo i vrlo kratko objašnjenje što prati taj instrument)*.

Istraživanje i obveze istraživača su usklađene s Etičkim kodeksom psihologa i Zakonom o psihološkoj djelatnosti. U skladu s tim, prikupit ćemo informirani pristanak učenika (i njihovih roditelja) /studenata/djelatnika.

Zahvaljujemo Vam na susretljivosti.

S poštovanjem,

Titula, ime i prezime mentora